Nem állítja, hogy a címeket meg kéne változtatni, felül kéne írni; nem állítja, hogy Bartók vagy Balázs Béla gonosz vagy tudatlan ember lett volna; nem szólít fel szabotázsra és tüntetésre; nem szólít fel rá, hogy a címeket vastag fekete filctollal írjuk át minden kezünkbe kerülő köteten, és lehetőleg végezzünk ki minden nyomdászt és kiadót, aki az eredeti alakot meri feltüntetni a kiadás címlapján – egyszerűen csak azt mondja: ez nincs összhangban a mai helyesírással, mert az utóbbi ezt és ezt írná elő. Mi ezzel a baj?